**Bestyrelsesmøde 12. august 2020 hos Erik**

Til sted var: Claus, Jesper, Mogens, Rune (online), og Erik (referent). Heidi havde ferie.

Dagsorden

1. Seneste nyt
2. Økonomi
3. Arbejdsgrupper
   1. Jonstrup lejren
   2. Hastighedsbegrænsninger på veje
   3. Fællesarrangementer
4. Evt.

1.Seneste nyt.

* Siden forrige bestyrelsesmøde er ikke noget nyt at berette udover kommentarerne under pkt. 3 Udvalg og Arbejdsgrupper

2. Økonomi

* Alle har betalt kontingent
* Ingen økonomiske transaktioner i foreningen siden sidst bestyrelsesmøde
* Vores bankforbindelse har bedt os vurdere om foreningen har de nødvendige forsikringer, herunder særligt bestyrelsesansvarsforsikring og ansvarsforsikringer. Bestyrelsen har igangsat en vurdering af om dette er relevant og i givet fald om omkostningerne hertil står mål med behovet.

3.Udvalg og Arbejdsgrupper

1. Jonstrup lejren
2. Hastighedsbegrænsninger på veje
3. Fællesarrangementer

**a. Jonstrup lejren**

Claus har talt med Freja Ejendomme for at få en status på salget af Jonstrup lejren.

Freja Ejendomme arbejder fortsat på helhedsplanen for området sammen med Ballerup Kommune (som skal opstille de overordnede rammer for området). Selve områdeplanen afventer dog en afklaring med Miljøstyrelsen om byggelinjerne omkring fredskoven. Udfordringen er, at enkelte af bygningerne i dag står udenfor byggelinjerne. Miljøstyrelsen skal vurdere om den eksisterende bebyggelse kan bruges som guideline for de fremtidige byggelinjer.

På miljøportalen kan de særlige og fredede områder ses.

Freja Ejendomme har endnu ikke lagt sig fast på, hvordan området skal sælges (i opdelte portioner eller som et fælles salg).

Fik oplyst, at der ikke er offentlig adgang til området grundet de udlejninger som er pt. eksisterer.

Endeligt har vi aftalt, at Freja Ejendomme tager en dialog med Ballerup Kommune på deres næste møde (formodentligt i næste uge) omkring at etablere tættere dialog med vores arbejdsgruppe og arbejdsgrupper fra de øvrige Grundejerforeninger.

Der har været Skelsyn og en landmåler har lavet en vurdering. Alle berørte har modtaget landmålerens opmåling af grund og der er afmærket med pæle.

Arbejdsgruppens kommissorium fastlægges på næste bestyrelsesmøde.

**b. Hastighedsbegrænsninger på veje**

Ingen aktivitet i gruppen

**c. Fællesarrangementer (f.eks. Sommerfest & Fastelavn)**

Status fra Festudvalg om tilmeldinger mangler.

4. Evt.

Indbrud på Vibeskrænten 2 og 7. Vi henleder opmærksomhed på et godt naboskab, snak med naboerne, se efter hinandens huse og få gode råd på nettet op specielt på <https://nabohjaelp.botrygt.dk/>

Vibeskrænten 9  har forespurgt om deltagelse i GF Fredegaarden. Dette kræver en kommunal godkendelse. En evt. udvidelse skal godkendes på generalforsamling. Claus beder Vibeskrænten 9 om at undersøge det juridiske arbejde ved en optagelse.